Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Novell
1990-luvun alussa Novell lähti Microsoftia vastaan. Microsoft puolestaan vastasi tähän kampittamalla kilpailijaansa mm. lisäämällä Windows 3.1:een koodia, joka antoi ylimääräisen virheilmoituksen, jos ikkunointia ajettiin kilpailijan DOS-käyttöjärjestelmällä. Vuonna 1993 Novell osti Unix System Laboratoriesin AT&T:lta ja sai siten Unix-käyttöjärjestelmän tavaramerkkioikeudet. Vuonna 1994 se osti WordPerfect-tekstinkäsittelyohjelman sekä Quattro Pro -taulukkolaskennan Borlandilta.